E rile Motswana a re batho ga ba lekane e se meno, a bo a sa leba popego ya bone. Fa a bua jalo, o ne a lebile ka fa botshelo bo ntseng ka teng. 16 Jehofa o ne a fepa dinku tsa gagwe tsa tshwantshetso, a di bothisa ka pabalesego, e bile a batla tse di latlhegileng. Ka tsela e e tshwanang, badisa ba Bakeresete ba tlhomamisa gore letsomane la Modimo le fepiwa sentle semoyeng e bile le sireletsegile. Bagolwane ba senka dinku tse di latlhegang di bo di tlogela phuthego. Fela jaaka Modimo a ne a ‘hapa e e robegileng,’ balebedi ba “hapa” dinku tse di gobaditsweng ke mafoko a mongwe kgotsa di ikgobaditse ka ditiro tsa tsone. Mme fela jaaka Modimo a ne a ‘nonotsha e e bobolang,’ bagolwane ba thusa batho ba ba setseng ba lwala semoyeng, gongwe ba lwala ka ntlha ya phoso nngwe e ba e dirileng.